Návrh

Nariadenie vlády
Slovenskej republiky 

z.............. 2006,

ktorým sa vydáva sadzobník poplatkov za vykonávanie veterinárnych inšpekcií a veterinárnych  kontrol

Vláda Slovenskej republiky  podľa § 42  ods. 2 zákona č. 488/2002 Z. z. o veterinárnej starostlivosti a o zmene niektorých zákonov nariaďuje: 

§ 1
Predmet úpravy 

Týmto nariadením vlády sa vydáva sadzobník poplatkov za vykonávanie veterinárnych inšpekcií a veterinárnych kontrol  (ďalej len „poplatok“) pri
a)	prehliadkach pri  zabíjaní zvierat a získavaní mäsa z nich,
b)	rozrábaní mäsa,
c)	skladovaní mäsa,
d)	dovoze mäsa,
e)	produkcii a uvádzaní produktov rybolovu na trh,
f)	dovoze produktov rybolovu z tretích krajín1),
g)	živých zvieratách a produktoch živočíšneho pôvodu podľa osobitného predpisu2),
h)	dovoze živých zvierat podľa osobitného predpisu3).

§ 2
Poplatky za  prehliadky  pri zabíjaní zvierat a získavaní mäsa z nich

Poplatok  za prehliadky pri zabíjaní zvierat a získavaní mäsa z nich podľa osobitného predpisu4) sa ustanovuje  takto:
a)	hovädzie a teľacie mäso
1.	dospelý hovädzí dobytok 		90,30 Sk za zviera,
2.	mladý hovädzí dobytok 		50, 40 Sk za zviera,
b)	nepárnokopytníky (koňovité) 		88,20  Sk za zviera,
c)	bravčové mäso, zvieratá s hmotnosťou tela
1.	nižšou  ako 25 kg  			10 Sk za zviera,
2.	25 kg a vyššou ako 25 kg 		26,30  Sk  za zviera,

d)	mäso oviec a kôz, zvieratá s hmotnosťou tela
1.	nižšou ako 12 kg 			3,70  Sk za zviera,
2.	od 12 kg do  18 kg 			7,40 Sk za zviera,
3.	vyššou ako 18 kg 			10  Sk za zviera,
e)	hydinové mäso 
1. brojlery a ostatná mladá hydina na výkrm s hmotnosťou tela nižšou ako 2 kg  a  nosnice     0,21 Sk za kus,
2. ostatná mladá hydina na výkrm s hmotnosťou tela 2 kg  a vyššou ako 2 kg   0,42 Sk za       kus,
3. ostatná ťažká dospelá hydina s hmotnosťou tela 5 kg   a vyššou ako 5 kg  0,84 Sk za kus,
f)	králičie mäso a zverina  z malej pernatej zveri alebo srstnatej zveri  
1.	králiky a malá pernatá zver  a malá srstnatá zver
1.1 s hmotnosťou tela nižšou  ako 2 kg            	0,21  Sk za kus,
      1.2 s hmotnosťou tela 2 kg a vyššou ako 2 kg 	0,42 Sk za kus,
1.3 s hmotnosťou tela 5 kg a vyššou ako 5 kg  	0,84 Sk za kus,		
2.	suchozemské cicavce s hmotnosťou tela 
2.1.	 diviačia zver 
2.1.1.	nižšou  ako 25 kg     			10  Sk za zviera,
2.1.2.	25 kg a vyššou ako 25 kg  		26,30 Sk  za zviera,
2.2.	prežúvavce 
2.2.1.	nižšou  ako 12 kg 			3,70 Sk za zviera,
2.2.2.	od 12 do  18 kg				7,40 Sk za zviera,
2.2.3.	vyššou  ako 18 kg  			10 Sk za zviera.

§ 3
Poplatky pri rozrábaní mäsa

Poplatok pri rozrábaní mäsa podľa osobitného predpisu5) je 59,90  Sk za každú tonu mäsa, ktorá prichádza do rozrábkarne. Táto suma sa pripočítava k sume uvedenej v § 2. Ak sa úkony pri rozrábaní vykonávajú v tej istej prevádzkarni, kde sa mäso získava, poplatok sa zníži na 27,30 Sk.

§ 4
Poplatky pri skladovaní mäsa

Poplatok pri skladovaní mäsa6) je vo výške skutočných výdavkov  potrebných na vykonanie veterinárnej inšpekcie a veterinárnej kontroly skladovaného mäsa.

§ 5
Zvýšenie poplatkov 

Ak sú splnené podmienky podľa osobitného predpisu7), poplatky podľa  § 2 a 3 sa zvyšujú na dvojnásobok.

§ 6
Poplatky pri dovoze mäsa  

(1) Poplatok pri dovoze mäsa  podľa osobitného  predpisu8) je 193 Sk za jednu tonu mäsa s kosťou.

(2) Minimálny poplatok za zásielku mäsa  je 1 156 Sk. 

§ 7
Poplatky pri produkcii a uvádzaní  produktov rybolovu na trh

Poplatok pri produkcii a uvádzaní produktov rybolovu na trh9) je 39 Sk za jednu tonu produktov rybolovu. Ak sú splnené podmienky podľa osobitného predpisu10), poplatok sa znižuje na 18 Sk za jednu tonu  produktov rybolovu.

§ 8
Poplatky pri dovoze produktov rybolovu z tretích krajín

(1) Poplatok na úhradu  výdavkov za prehliadky súvisiace s typom plavidiel uvedených v osobitnom predpise11) je 39 Sk za jednu vyloženú tonu .

(2) Poplatok za  produkty rybolovu  je 193 Sk  za jednu tonu produktov rybolovu.

(3) Najnižší poplatok za zásielku produktov rybolovu  je 1 156 Sk .

(4) Ak ide o zásielky nad 100 ton poplatok sa podľa odseku 2  znižuje za
a)	každú ďalšiu tonu produktov rybolovu, ktoré neprešli iným predspracovaním ako odstránením čriev na 58 Sk,
b)	každú ďalšiu tonu ostatných rybích produktov  na 96 Sk.

§ 9
Poplatky pri živých zvieratách a produktoch živočíšneho pôvodu2)

Poplatok pri živých zvieratách a produktoch živočíšneho pôvodu je za
a)	živé zvieratá na zabitie a mäso podľa osobitného predpisu12) 52 Sk za jednu tonu mäsa jatočných zvierat,
b)	produkty vodného hospodárstva  podľa  osobitného prepisu13) 4 Sk  za jednu tonu produktov uvádzaných na trh,
c)	mlieko a mliečne výrobky 0,80 Sk za  1000 litrov surového mlieka,
d)	vaječné produkty vo výške zodpovedajúcej skutočným výdavkom,
e)	med  vo výške zodpovedajúcej skutočným výdavkom.

§ 10
Poplatky za živé zvieratá pri dovoze

(1) Ak ide o druhy zvierat podľa osobitného predpisu8), poplatok je 193 Sk za jednu tonu živej hmotnosti. Najnižší poplatok za zásielku je 1 156 Sk .

(2) Ak ide o ostatné druhy zvierat, poplatok sa určuje vo výške skutočných výdavkov  na jedno dovezené zviera alebo na jednu dovezenú tonu. Najnižší poplatok je 1 156 Sk za jednu zásielku. To neplatí, ak ide o dovoz druhov zvierat uvedených v osobitnom predpise14).

§ 11

           Zrušuje  sa nariadenie vlády Slovenskej republiky č. 289/2004 Z. z., ktorým sa vydáva sadzobník poplatkov za vykonávanie veterinárnych inšpekcií a veterinárnych kontrol  v znení nariadenia vlády  Slovenskej republiky č.512/2004 Z. z.

§ 12
Účinnosť 

Toto nariadenie  vlády nadobúda účinnosť  1. februára 2006.